রাজকিশোর পট্টনায়কের 'ফাঁকি' গল্পের কেন্দ্রীয় চরিত্র হলো একটি আম গাছ। সেই গাছটিকে কেন্দ্র করে গোপাল, তার বাবা-মা, আত্মীয়-স্বজন, প্রতিবেশী ও পথচারীদের নানা অনুভূতি নিয়েই গল্পটি গড়ে উঠেছে। সকলের অজান্তেই ক্রমশ গাছটির সঙ্গে পরিবারের সকলের একটি সখ্য তৈরি হয়েছিল, গড়ে উঠেছিল নিবিড় সম্পর্ক। একদিন সরকারের লোক আমগাছটির ঘোড়া পর্যন্ত ট্রেঞ্চ খুঁড়ে গেলে আমগাছটি ক্রমশ পূর্ব দিকে হেলে পড়ে। তারপর আষাঢ়ের প্রবল ঝড়ের দাপট সহ্য করতে না পেরে গাছটি এই পৃথিবীর সকল মায়ার বন্ধন ছিন্ন করে, সকলকে ফাঁকি দিয়ে রাতের অন্ধকারে নীরবে চলে যায়। সুতরাং ঘটনা ও বিষয়বস্তুর দিক থেকে গল্পটির নামকরণ 'ফাঁকি' যথোপযুক্ত হয়েছে।